Dobro jutro, 31.12.2002�


Naslov: POSAVSKI NAPOVEDNIK





T- Iz Krškega: GORAN ROVAN�
�
X- Snemalec in montažer: JOŽE GRAJŽL�
�
�
Dobro jutro, še zadnjič letos iz Posavja!


Večina Posavcev bo novo leto pričakala v svojih domovih ali pa v njihovi bližini. Silvestrovanj in potrjenk je seveda manj kot leta nazaj, saj so mnogi organizatorji obupali, še manj pa je gostincev, ki prirejajo novoletne zabave, ker so te vse manj obiskane. Zato se bo največ ljudi zagotovo zbralo na prostem, tovrstna silvestrovanja pripravljajo namreč v vseh treh občinskih središčih. V Sevnici in Krškem so se tega lotili tako kot ponavadi s pomočjo občine in krajevne skupnosti, v Brežicah pa se je z organizacijo letos spoprijel kar zasebni gostinec, ki ga bo pripravil sredi mesta, vse od vodovodnega stolpa do občinske stavbe. V Krškem, kjer bo že tretje leto zapored obiskovalce na prostem pred kulturnim domom zabavala Nuša Derenda, tokrat z ansamblom Yuhu banda, pa bodo lahko gostje v bližnjem hotelu Sremič v novo leto zaplesali kar s silvesterskim poljubom Alfija Nipiča. Sicer pa bodo silvestrovanja pripravili tudi v nekaterih drugih hotelih in gostinskih lokalih, tudi v manjših krajih. In verjamem, da bo povsod veselo in prešerno. Takšno pa naj bo tudi leto, ki prihaja, vam želi posavska posadka tv dopisništva Krško. Pa srečno v novo leto!�
�

